TVIRTINU

 Šeškinės bendruomenių

 sąjungos pirmininkas

 2017-04-03

**2017 METŲ ŠEŠKINĖS BENDRUOMENĖS ASMENINIŲ ŠACHMATŲ VARŽYBŲ N U O S T A T A I**

**I TIKSLAS IR UŽDAVINIAI**

1. Populiarinti šachmatų sportą Šeškinės bendruomenės gyventojų tarpe, per sportą ugdyti sąmoningą, pilietiškai aktyvų žmogų, puoselėjantį tautines vertybes.

2. Didinti gyventojų motyvaciją užsiimti aktyvia fizine veikla laisvalaikiu, skatinti juos sistemingai mankštintis, sąmoningai rūpintis savo sveikata ir fiziniu tobulinimusi, ieškant naujų fizinio aktyvumo formų bendruomenėje.

3. Suteikti kiekvienam dalyviui galimybę sportuoti nepatiriant jokios diskriminacijos ir jaučiant olimpinę dvasią, kuri reikalauja tarpusavio draugiškumo, solidarumo ir kilnaus elgesio supratimo.

4. Sudaryti sąlygas visiems šachmatininkams toliau tobulėti.

5. Kelti šachmatų žaidėjų sportinį meistriškumą.

6. Išsiaiškinti Šeškinės bendruomenės geriausius šachmatininkus.

**II VADOVAVIMAS IR VYKDYMAS**

7. Varžybas organizuoja ir vykdo Šeškinės bendruomenių sąjunga, Vilniaus vaikų ir jaunimo klubas „Verdenė“.

8. Varžybų vyriausiasis teisėjas(a) Vytautas Viskantas, varžybų vyr. sekretorius(ė) Vytautas Viskantas

**III DALYVIAI**

9. Varžybose dalyvauja Šeškinės mikrorajono gyventojai.

10. Vaikai 7-15 metų, 16 ir vyresni (suaugusieji).

11. Kiekvienas dalyvis atsako už savo sveikatą ir saugumą pasirašytinai.

**IV VARŽYBŲ VYKDYMO LAIKAS IR VIETA**

12. Varžybos vyks 2017-11-04 nuo 9,30 val. Vaikų ir jaunimo klube „Verdenė“. Registracija vyksta iki spalio 31 d. el. p. seskinesbendruomenes@gmail.com arba mob. tel. +370 604 95130, nurodant savo vardą, pavardę, amžių, varžybų pavadinimą, kontaktus.

**V VARŽYBŲ VYKDYMO SĄLYGOS**

13. Varžybos asmeninės, laiko kontrolė 10 min. kiekvienam žaidėjui iki partijos pabaigos.

14. Varžybų sistema nustatoma varžybų vykdymo vietoje.

**VI APDOVANOJIMAI**

15. Nugalėtojai ir prizininkai apdovanojami taurėmis ir diplomais.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_